**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԿԱՆ ՕՐԵՆՍԳԻՐՔ ՍԱՀՄԱՆԱԴՐԱԿԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ» ԵՎ ««ԱՐԴԱՐԱԴԱՏՈՒԹՅԱՆ ԱԿԱԴԵՄԻԱՅԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔՆԵՐԻ** **ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը¸****գրության ամսաթիվը, գրության համարը** | **Առաջարկության բովանդակությունը** | **Եզրակացությունը** | **Կատարված փոփոխությունը** |
| 1. | 2. | 3. | 4. | 5. |
|  | Հատուկ քննչական ծառայություն29.12.2020թ. թիվ18-11321գ-20 գրություն |  Առաջարկվում է «Հայաստանի Հանրապետության դատական օրենսգիրք» սահմանադրական օրենքի նախագծի 6-րդ հոդվածի 1-ին, 2-րդ, 3-րդ, 4-րդ, 8-րդ, 13-րդ, 14-րդ և 17-րդ կետերով նախանշված ժամկետները պետք է հնարավորինս կրճատվեն: Մասնավորապես, առաջարկվում է Նախագծի 6-րդ հոդվածի 1-ին կետով նախատեսված 1 ամիս ժամկետը դարձնել 10 օր, 2-րդ կետով նախատեսված երկամսյա ժամկետը՝ 15 օր, 3-րդ կետով նախատեսված մեկամսյա ժամկետը՝ 15 օր, 4-րդ կետով նախանշված ԲԴԽ գործողությունը նախատեսել որպես 2-րդ կետով նշված գործողությանը անմիջապես հաջորդող՝ վերացնելով 4-րդ կետով նախատեսված մեկամսյա ժամկետը, 8-րդ կետով նախատեսված երկամսյա ժամկետը դարձնել 1 ամիս, 13-րդ և 14-րդ կետերով նախատեսված մեկամսյա ժամկետը՝ 5 օր, 17-րդ կետով նախատեսված մեկամսյա ժամկետը՝ 15 օր:  | Ընդունվել է: |  Նախագծում կատարվել են համապատասխան փոփոխություններ: |
|  | Ոստիկանություն30.12.2020թ. թիվ 1/21/59160-20 գրություն | Դիտողություններ և առաջարկություններ չկան: | Ընդունվել է ի գիտություն: |  |
|  | Արդարադատության ակադեմիա29.12.2020թ. թիվ Ն/39/10792-2020 գրություն | ««Հայաստանի Հանրապետության դատական օրենսգիրք» սահմանադրական օրենքում փոփոխություններ և լրացումներ կատարելու մասին» սահմանադրական օրենքի նախագծի 6-րդ հոդվածի (Եզրափակիչ մաս և անցումային դրույթներ) 8-րդ մասում ամրագրված է հետևյալը. Սույն հոդվածի 7-րդ մասով նախատեսված դատավորի թեկնածուների հավակնորդների ուսուցումը և փորձաշրջանն իրականացվում է «Արդարադատության ակադեմիայի մասին» օրենքով և Ակադեմիայի կառավարման խորհրդի որոշմամբ սահմանված կարգով՝ երկամսյա ժամկետում:Նախագծի 6-րդ հոդվածի 7-րդ մասում ամրագրված իրավակարգավորումների վերլուծությունից հետևում է, որ քրեական մասնագիտացման բաժնի մինչդատական քրեական վարույթի գործերի կամ կոռուպցիոն հանցագործությունների վերաբերյալ գործերի ենթամասնագիտացման դատավորի թեկնածուների հավակնորդների վրա տարածվում են Հայաստանի Հանրապետության դատական օրենսգիրք սահմանադրական օրենքով դատավորի թեկնածուների հավակնորդների համար սահմանված ընդհանուր պահանջները: Հետևաբար Նախագծի 6-րդ հոդվածի 8-րդ մասով նշված ենթամասնագիտացման դատավորի թեկնածուների հավակնորդների համար մասնագիտական պատրաստման տարբերակված, կրճատ՝ երկամսյա ժամկետի սահմանումը արդարացված և տրամաբանված չէ: Այսպիսի մոտեցումն արդարացված չէ նաև այն հանգամանքի հաշվառմամբ, որ, համաձայն Նախագծի 1-ին հոդվածի 2.2-րդ մասի, Հայաստանի Հանրապետության մարզերի առաջին ատյանի ընդհանուր իրավասության դատարանի քրեական մասնագիտացման առանձին դատավորները, բացի մինչդատական քրեական վարույթի գործերի կամ կոռուպցիոն հանցագործությունների վերաբերյալ գործերի, քննելու են նաև այլ քրեական գործեր: Իսկ քրեական այլ գործեր քննելու պարագայում քրեական մասնագիտացման առանձին դատավորի թեկնածուների հավակնորդների համար մասնագիտական պատրաստման երկամսյա ժամկետ սահմանելը ոչնչով արդարացված չէ:Հայաստանի Հանրապետության դատական օրենսգիրք սահմանադրական օրենքի նախագծում նման կարգավորում ամրագրելը դուրս է նշված օրենքի կարգավորման առարկայից: Դատավորի թեկնածուների հավակնորդների ուսուցմանը և փորձաշրջանին վերաբերող հարցերը, այդ թվում՝ ժամկետները, կարգավորվում են «Արդարադատության ակադեմիայի մասին» օրենքի 22 և 23-րդ հոդվածներով: Հետևաբար, եթե Նախագծի 6-րդ հոդվածի 7-րդ մասով նախատեսված դատավորի թեկնածուների հավակնորդների ուսուցումը և փորձաշրջանը, օբյեկտիվ անհրաժեշտությամբ պայմանավորված, միայն առաջին համալրման դեպքում է նախատեսվում իրականացնել հատուկ ժամկետի սահմանմամբ, իսկ մնացած դեպքերում իրականացվելու է ընդհանուր կարգով, նպատակադիր է այս կարգավորումը՝ որպես անցումային դրույթ, ամրագրել «Արդարադատության ակադեմիայի մասին» օրենքում լրացումներ կատարելու մասին Հայաստանի Հանրապետության օրենքի նախագծում: Հակառակ պարագայում «Արդարադատության ակադեմիայի մասին» օրենքում լրացումներ կատարելու մասին ՀՀ օրենքի նախագծով անհրաժեշտ է «Արդարադատության ակադեմիայի մասին» օրենքի 22-րդ հոդվածի 4-րդ մասում և 23-րդ հոդվածի 1-ին մասում բացառությամբ բառից հետո հստակ ամրագրել օրենքի այն դրույթները, որոնց դեպքում ժամկետները սահմանելու իրավասությունը պետք է ստանձնի Ակադեմիայի կառավարման խորհուրդը:«Արդարադատության ակադեմիայի մասին» օրենքում լրացումներ կատարելու մասին Հայաստանի Հանրապետության օրենքի նախագծի 1-ին հոդվածով նախատեսվում է «Արդարադատության ակադեմիայի մասին» օրենքի 22-րդ հոդվածի 4-րդ մասում «բացառությամբ» բառից հետո լրացնել «օրենքով նախատեսված դեպքերի» բառերով, նույն օրենքի նախագծի 2-րդ հոդվածով նախատեսվում է «Օրենքի 23-րդ հոդվածի 1-ին մասում «բացառությամբ» բառից հետո լրացնել «օրենքով նախատեսված դեպքերի» բառերով:Նման կարգավորումները, սակայն, առաջ են բերելու օրենքի բացեր, պայմանավորված այն հանգամանքով, որ Հայաստանի Հանրապետության դատական օրենսգիրք սահմանադրական օրենքում, ինչպես նաև «Դատախազության մասին» ՀՀ օրենքում բացակայում են Ակադեմիայում ուսուցման կազմակերպմանը, փորձաշրջանին վերաբերող ժամկետների, ինչպես նաև դրանք սահմանելու իրավասություն ունեցող մարմնի վերաբերյալ իրավակարգավորումները:Վերը շարադրվածից բացի՝ պարզ չէ նաև, թե «Արդարադատության ակադեմիայի մասին» օրենքի 22-րդ հովածի 4-րդ մասում և 23-րդ հոդվածի 1-ին մասում «բացառությամբ» բառից հետո առկա կարգավորումները պահպանվելու՞ են, թե՞ ոչ: Օրենսդրական տեխնիկայի դիտանկյունից անհրաժեշտ է նաև կարգավորել «բացառությամբ» բառից հետո առկա կարգավորումները պահպանելու կամ այլ նորմերով փոխարինելու հարցը: Առաջարկվող կարգավորման պայմաններում ստացվում է, որ «Արդարադատության ակադեմիայի մասին» օրենքի 22-րդ հոդվածի 4-րդ մասը և 23-րդ հոդվածի 1-ին մասը լրացվում է «օրենքով նախատեսված դեպքերի» բառերով, իսկ շարունակությունը պահպանվում է:Քննարկվող ենթամասնագիտացման դատավորի թեկնածուների հավակնորդների միայն 1-ին խմբի ուսուցումը և փորձաշրջանը կրճատ ժամկետով կազմակերպելու օբյեկտիվ անհրաժեշտության դեպքում առաջարկում ենք տվյալ իրավանորմը ամրագրել «Արդարադատության ակադեմիայի մասին» օրենքում լրացումներ կատարելու մասին ՀՀ օրենքի նախագծում՝ որպես անցումային դրույթ:Իսկ մասնագիտական պատրաստման և փորձաշրջանի կրճատ ժամկետներ սահմանելու նաև հետագա անհրաժեշտության պարագայում Նախագծով քննարկվող ենթամասնագիտացման դատավորի թեկնածուների հավակնորդների ուսուցմանը և փորձաշրջանին վերաբերող բացառությունները պետք է ամրագրվեն «Արդարադատության ակադեմիայի մասին» օրենքով և որոշվեն Արդարադատության ակադեմիայի կառավարման խորհրդի կողմից: | Ընդունվել է մասնակի: |  «Արդարադատության ակադեմիայի մասին» օրենքում լրացումներ կատարելու մասին» օրենքի նախագծի 1-ին և 2-րդ հոդվածներում կատարվել են համապատասխան փոփոխություններ: Նախագծի 6-րդ հոդվածի 18-րդ մասով նախատեսված է միայն թափուր տեղերի առաջին համալրումն իրականացնել Նախագծի 6-րդ հոդվածով սահմանված կարգով: Այլ կերպ ասած, քրեական մասնագիտացման դատավորների թափուր պաշտոն առաջանալիս համալրումն իրականացվելու է «Հայաստանի Հանրապետության դատական օրենսգիրք» սահմանադրական օրենքով սահմանված ընդհանուր կարգով: Ինչ վերաբերում է «Արդարադատության ակադեմիայի մասին» օրենքում անցումային դրույթ նախատեսելու հարցին, հարկ ենք համարում նշել, որ քննարկվող հարցի վերաբերյալ «Արդարադատության ակադեմիայի մասին» օրենքում որևէ լրացում չի նախատեսվում, ուստի նման անցումային դրույթ նախատեսելը չի առնչվի փոփոխվող օրենքի առարկային:  |
|  | Ազգային ժողովի պետական-իրավական հարցերի մշտական հանձնաժողով | Դիտողություններ և առաջարկություններ չեն ստացվել: |  |  |
|  | Կոռուպցիայի կանխարգելման հանձնաժողով | Դիտողություններ և առաջարկություններ չեն ստացվել: |  |  |
|  | Փաստաբանների պալատ | Դիտողություններ և առաջարկություններ չեն ստացվել: |  |  |
|  | Բարձրագույն դատական խորհուրդ | Դիտողություններ և առաջարկություններ չեն ստացվել: |  |  |
|  | Ֆինանսների նախարարություն | Դիտողություններ և առաջարկություններ չեն ստացվել: |  |  |
|  | Մարդու իրավունքների պաշտպան | Դիտողություններ և առաջարկություններ չեն ստացվել: |  |  |
|  | Գլխավոր դատախազություն | Դիտողություններ և առաջարկություններ չեն ստացվել: |  |  |
|  | Քննչական կոմիտե | Դիտողություններ և առաջարկություններ չեն ստացվել: |  |  |
|  | Ազգային անվտանգության ծառայություն | Դիտողություններ և առաջարկություններ չեն ստացվել: |  |  |